**Ông Hóo-lîng** (hân-gú: 王滬寧; 1955-nî 10-gue̍h 6-ji̍t－; **Ông Hōo-lîng**), Suann-tang lâi-tsiu-jîn, tshut-sì teh Tiong-kok siōng-hái, Tiong-huâ jîn-bîn kiōng-hô-kok tsìng-tī ha̍k-ka, Tiong-kok kiōng-sán-tóng tsú-iàu ê líng-tō-jîn tsi it, hiān-jīm tiong-kiōng tiong-iong tsìng-tī-kio̍k siông-uí, tiong-iong kái-kik-pān tsú-jīm.

Ông Hóo-lîng pat tī 2002-nî tsì 2020-nî tsi-kan tam-jīm tiong-kiōng tiong-iong tsìng-tshik gián-kiù-sik tsú-jīm, sī Kang Ti̍k-bîn, Hôo Kím-tô, Si̍p Kīn-pîng liân-suà sam-jīm tiong-kiōng tiong-iong tsóng-su-kì ê tsú-iàu tsuān-kó-jîn. Ha̍k-su̍t-kài tshut-sin, Ho̍k-tàn tāi-ha̍k kok-tsè tsìng-tī tsuan-gia̍p huat-ha̍k si̍k-sū, pat tam-jīm-kuè Tiong-kok tsìng-tī ha̍k-huē lí-sū, hù pì-su-tiúnn, ho̍k-tàn taih-ak huat-ha̍k-īnn īnn-tiúnn, kok-tsè tsìng-tī-hē kàu-siū, phok-sū-sing tō-su, uì 1990 nî-tāi í-lâi siú-iàu tsìng-tī lí-lūn-ka. Tī 1977-nî 2-gue̍h tsham-ka kang-tsok, 1984-nî 4-gue̍h ka-ji̍p Tiong-kok kiōng-sán-tóng, sī tiong-kiōng tē-16 tsì 20 kài tiong-iong uí-uân, tē 18 tsì 29 kài tiong-iong tsìng-tī-kio̍k uí-uân, tē 19 kài, 20 kài tiong-iong tsìng-tī-kio̍k siông-uí, tē 17, 19 kài tiong-iong su-kì-tshù su-kì.

Sing-pîng
---------

### Tsá-nî

Ông Hóo-lîng tī 1955-nî 10-gue̍h 6-ji̍t tshut-sì teh Siōng-hái, tsi̍k-kuàn Suann-tang I̍k-kuān (kin-á-ji̍t ê Suann-tang-síng Lâi-tsiu-tshī), 1972-nî uì Siōng-hái-tshī tē-54 tiong-ha̍k pit-gia̍p liáu-āu hông thui-tsiàn kàu Siōng-hái Su-huān tāi-ha̍k (kin-á-ji̍t ê Huâ-tang Su-huān tāi-ha̍k. guā-gú-hē ha̍k-si̍p Huat-gú. Tī 1977-nî tam-jīm Siōng-hái tshut-pán-kio̍k kàn-pōo, teh Siōng-hái siā-huē khoh-a-īnn tsiông-sū gián-kiù kang-tsok. Tī 1978-nî tsham-ka tsuân-kok gián-kiù-sing tsio-sing khó-tshì, in-uī sîng-tsik iu-ī hông ti̍t-tsiap lio̍k-tshú tsò Ho̍k-tàn tāi-ha̍k kok-tsè tsìng-tī-hē si̍k-sū gián-kiù-sing, 1981-nî hi̍k-tit huat-ha̍k si̍k-sū ha̍k-uī. Tī 1984nî 4-gue̍h, ka-ji̍p Tiong-kok kiōng-sán-tóng, sîng-uî hit-tang-tsūn Hok-tàn tāi-ha̍k tsìng-tī-ha̍k kàu-gián-sik tsú-jīm Ông Pang-tsò (王邦佐) puê-ióng ê tuì-siōng.

Pit-gia̍p liáu-āu, Ông Hóo-lîng liû-hāu jîm-kàu, li̍k-jîm Ho̍k-tàn tāi-ha̍k kok-tsè tsìng-tī-hē kàu-su, hù kàu-siū, kàu-siū, 1988-nî teh Bí-kok Iowa tāi-ha̍k tsìng-tī kho-ha̍k-hē, Ka-tsiu tāi-ha̍k Bokly hun-hāu tsìng-tī kho-ha̍k-hē tsò hóng-būn ha̍k-tsiá puànn-nî. Tī 1989-nî tam-jīm kok-tsè tsìng-tī-hē tsú-jīm, 1994-nî tam-jīm Ho̍k-tàn tāi-ha̍k huat-ha̍k-īnn īnn-tiúnn.

Ông Hóo-lîng tī 20 sè-kí 80 nî-tāi tō í-king sī ha̍k-su̍t-kài ê ti-miâ tshing-liân ha̍k-tsiá, sîng-uî hit-tong-sî "Puànn-gue̍h tâm [zh]" tíng-tíng sî-sū tsa̍p-tsì ê hong-bīn jîn-bu̍t, siū--tio̍h tong-sî tiong-kiông Siōng-hái-tshī uí-suan-pōo hū-tsik-jîn ê kuan-tsù, pat tsham-ú uì tiong-kiōng 13 tāi í-lâi ê tiong-kiōng tiōng-iàu lí-lūn bûn-hiàn ê khi-tsháu kang-tsok. Tī 1993-nî, Ông Hóo-lîng í Ho̍k-tàn tāi-ha̍k piān-lūn-tuī kòo-būn ê sin-hūn,tsham-ka "Kok-tsè tāi-tsuan piān-lūn-huē" the̍h-tio̍h kuan-kun jî-lâi tshut-miâ.

Tsú-iàu tù-tsok
---------------

* Pí-kàu tsìng-tī hun-sik (比较政治分析)
* Tsìng-tī ê lô-tsi̍p--Marx tsú-gī tsìng-tī-ha̍k guân-lí (政治的逻辑──马克思主义政治学原理)
* Bik-ok huán-tuì Bí-kok (美国反对美国)
* Tsìng-tī ê jîn-sing (政治的人生)
* Sin tsìng-tī-ha̍k khài-iàu (新政治学概要)
* Tong-tāi se-hong tsìng-tī-ha̍k hun-sik (当代西方政治学分析)
* Sai-sîng sia̍t-tsiàn (狮城舌战)

Tsù-sik
-------

1. ↑  1972年5月至1980年7月，华东师范大学更名为"上海师范大学"。(Hàn-gí)

Tsù-kái
-------

1. ↑  "王沪宁同志简历". *人民网*. goân-loē-iông tī 2017-09-20 hőng khó͘-pih. 2017-10-04 khòaⁿ--ê.  (Hàn-gí)
2. ↑  "解读中共新一届政治局常委名单". 华尔街日报. 2017-10-27. goân-loē-iông tī 2018-03-20 hőng khó͘-pih. 2018-03-19 khòaⁿ--ê.  (Hàn-gí)
3. ↑  "博士生导师王沪宁教授-《复旦学报(社会科学版)》1994年03期". *中国知网*. goân-loē-iông tī 2017-10-04 hőng khó͘-pih. 2017-10-04 khòaⁿ--ê.  (Hàn-gí)
4. ↑  "夏明：我和王沪宁的十年交往". 端传媒. 2017-11-02. goân-loē-iông tī 2017-11-07 hőng khó͘-pih.  (Hàn-gí)
5. ↑  "俞吾金：思考到最后一刻". *中国共产党新闻网*. goân-loē-iông tī 2018-12-02 hőng khó͘-pih. 2017-11-13 khòaⁿ--ê.  (Hàn-gí)
6. ↑  龚丹韵 (2013-08-19). "狮城舌战二十年". *人民网*. goân-loē-iông tī 2017-11-13 hőng khó͘-pih. 2017-11-13 khòaⁿ--ê.  (Hàn-gí)

Tsham-ua̍t
----------

* Khim-tēng hiàn-hoat tāi-kong [zh] (Khim-tīng hèn-huat tāi-kong)
* Khèng-goân tiâu-hoat sū-lūi [zh] (Khìng-guân tiâu-huat sū-luī)
* Hông-tek hoat-tián [zh] (Hông-tik huat-tén)
* Lí tiâu hêng-su [zh] (Lí tiâu hîng-su)
* Puànn-gue̍h tâm [zh]

Guā-pōo liân-kiat
-----------------

* 王沪宁-中国党政领导干部资料库Archived 2014-12-26 at the Wayback Machine. (Hàn-gí)
* 观点：王沪宁是"强人政治的解药"Archived 2018-03-12 at the Wayback Machine. BBC中文网，2017年11月7日。 (Hàn-gí)
* 中国共产党将以马列毛邓和王沪宁思想作为自己的行动指南（高新）Archived 2017-09-22 at the Wayback Machine.. 2017-09-01. (Hàn-gí)